title: 2014 m. vasario 14 d. Komisijos įgyvendinimo reglamentas (ES) Nr. 144/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga valifenalatas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
15.2.2014

               LT

               Europos Sąjungos oficialusis leidinys

               L 45/7

      KOMISIJOS ĮGYVENDINIMO REGLAMENTAS (ES) Nr. 144/2014
   2014 m. vasario 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga valifenalatas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos valifenalatui įgyvendintos Komisijos sprendimu 2006/586/EB (3);

               (2)

               pagal Direktyvos 91/414/EEB 6 straipsnio 2 dalį Vengrija 2005 m. rugsėjo 2 d. gavo įmonės „Isagro SpA“ (4) paraišką įtraukti veikliąją medžiagą valifenalatą į Direktyvos 91/414/EEB I priedą. Sprendimu 2006/586/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių bei gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja vertinimo ataskaitos projektą pateikė 2008 m. vasario 19 d. Pagal Komisijos reglamento (ES) Nr. 188/2011 (5) 11 straipsnio 6 dalį 2011 m. liepos 18 d. pareiškėjo buvo paprašyta pateikti papildomos informacijos. 2012 m. balandžio mėn. Vengrija pateikė papildomų duomenų vertinimą kaip atnaujintą vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. gegužės 31 d. Tarnyba pateikė Komisijai peržiūros išvadas dėl veikliosios medžiagos pesticido valifenalato (6) keliamos rizikos vertinimo. Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. gruodžio 13 d. pateikė kaip Komisijos valifenalato peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra valifenalato, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl valifenalatą tikslinga patvirtinti;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra valifenalato, registraciją. Valstybės narės turėtų atitinkamai iš dalies keisti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 nuostatomis (7), rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (8) priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   Pagal I priede nustatytas sąlygas patvirtinama tame priede nurodyta veiklioji medžiaga valifenalatas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2014 m. gruodžio 31 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos valifenalato, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip 2014 m. birželio 30 d. iš naujo įvertina kiekvieną registruotą augalų apsaugos produktą, kurio sudėtyje valifenalatas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip 2015 m. gruodžio 31 d. iš dalies pakeičia arba panaikina produkto, kurio sudėtyje valifenalatas yra vienintelė veiklioji medžiaga, registraciją arba

               b)

               iki 2015 m. gruodžio 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje valifenalatas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 14 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2006 m. rugpjūčio 25 d. Komisijos sprendimas 2006/586/EB, kuriuo iš esmės pripažįstamas nuodugniam patikrinimui pateikto dokumentų rinkinio dėl galimo chromafenozido, halosulfurono, tembotriono, valifenalio ir Cukinijų geltonosios mozaikos viruso (silpnas štamas) įtraukimo į Tarybos direktyvos 91/414/EEB I priedą išsamumas (OL L 236, 2006 8 31, p. 31).

      (4)  2013 m. birželio 17 d. įmonė „Isagro SpA“ pranešė Komisijai, kad veikliosios medžiagos nuosavybė perduota įmonei „Belchim Crop Protection SA/NV“.

      (5)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (6)  EFSA leidinys, 2013 m.; 11(6):3253. Galima rasti internete adresu www.efsa.europa.eu

      (7)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (8)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Valifenalatas
                  CAS Nr. 283159-90-0
                  CIPAC Nr. 857

                  Metil N-(izopropoksikarbonil)-L-valil-(3RS)-3-(4-chlorofenil)-β-alaninatas

                  ≥ 980 g/kg

                  2014 m. liepos 1 d.

                  2024 m. birželio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į valifenalato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gruodžio 13 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį skiria vandens organizmų apsaugai.
                  Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją apie galimą požeminio vandens užteršimą metabolitu S5.
                  Šią informaciją pranešėjas Komisijai, valstybėms narėms ir Tarnybai pateikia iki 2016 m. birželio 30 d.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „70

                     Valifenalatas
                     CAS Nr. 283159-90-0
                     CIPAC Nr. 857

                     Metil N-(izopropoksikarbonil)-L-valil-(3RS)-3-(4-chlorofenil)-β-alaninatas

                     ≥ 980 g/kg

                     2014 m. liepos 1 d.

                     2024 m. birželio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į valifenalato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gruodžio 13 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria vandens organizmų apsaugai.
                     Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją apie galimą požeminio vandens užteršimą metabolitu S5.
                     Šią informaciją pranešėjas Komisijai, valstybėms narėms ir Tarnybai pateikia iki 2016 m. birželio 30 d.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2014 m. rugpjūčio 12 d. Komisijos įgyvendinimo reglamentas (ES) Nr. 880/2014, kuriuo dėl veikliosios medžiagos Cydia pomonella Granulovirus (CpGV) patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
13.8.2014

               LT

               Europos Sąjungos oficialusis leidinys

               L 240/22

         KOMISIJOS ĮGYVENDINIMO REGLAMENTAS (ES) Nr. 880/2014
   2014 m. rugpjūčio 12 d.
   kuriuo dėl veikliosios medžiagos Cydia pomonella Granulovirus (CpGV) patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:

               (1)

               veiklioji medžiaga Cydia pomonella Granulovirus (CpGV) buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/113/EB (3) Komisijos reglamento (EB) Nr. 2229/2004 (4) 24b straipsnyje nustatyta tvarka. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į Komisijos įgyvendinimo reglamento (ES) Nr. 540/2011 (5) priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2012 m. balandžio 4 d. pateikė Komisijai savo nuomonę dėl Cydia pomonella Granulovirus (CpGV) peržiūros ataskaitos projekto (6). Tarnyba savo nuomonę dėl Cydia pomonella Granulovirus (CpGV) pateikė pareiškėjui. Komisija paragino pareiškėją pateikti pastabų dėl peržiūros ataskaitos projekto. Peržiūros ataskaitos projektą ir Tarnybos išvadas peržiūrėjo valstybės narės ir Komisija. Peržiūros ataskaitos projektas baigtas rengti 2014 m. liepos 11 d. Augalų, gyvūnų, maisto ir pašarų nuolatiniame komitete kaip Komisijos Cydia pomonella Granulovirus (CpGV) peržiūros ataskaita;

               (3)

               patvirtinama, kad veiklioji medžiaga Cydia pomonella Granulovirus (CpGV) turi būti laikoma patvirtinta pagal Reglamentą (EB) Nr. 1107/2009;

               (4)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu, taip pat atsižvelgiant į dabartines mokslo ir technikos žinias, ypač į neseniai paskelbtas gaires dėl mikrobinių teršalų didžiausios leidžiamosios koncentracijos mikrobiniuose augalų apsaugos produktuose (7), būtina iš dalies pakeisti patvirtinimo sąlygas, ypač mažiausią veikliosios medžiagos koncentraciją ir tam tikrų priemaišų pobūdį ir didžiausią jų kiekį;

               (5)

               todėl Reglamentas (EB) Nr. 540/2011 turėtų būti atitinkamai iš dalies pakeistas;

               (6)

               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo A dalies skiltyje „Grynumas“Cydia pomonella Granulovirus (CpGV) (198 įrašas) žodžiai „Užterštumas mikroorganizmais (Bacillus cereus) < 1 × 106“ keičiami „Mažiausia koncentracija 1 × 1013 OB/l (okliuzinių elementų litre) ir užterštumas mikroorganizmais (Bacillus cereus) apibrėžtos sudėties produkte < 1 × 107 KSV/g“.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 12 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2008 m. gruodžio 8 d. Komisijos direktyva 2008/113/EB, iš dalies keičianti Tarybos direktyvos 91/414/EEB nuostatas dėl keleto mikroorganizmų kaip veikliųjų medžiagų įtraukimo (OL L 330, 2008 12 9, p. 6).

      (4)  2004 m. gruodžio 3 d. Komisijos reglamentas (EB) Nr. 2229/2004, nustatantis tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (OL L 379, 2004 12 24, p. 13).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (6)  EFSA Journal 2012; 10(4):2655. Adresas internete: www.efsa.europa.eu.

      (7)  Darbinis dokumentas dėl mikrobinių teršalų didžiausios leidžiamosios koncentracijos mikrobiniuose kenkėjų kontrolės produktuose (angl. Working Document on Microbial Contaminant Limits for Microbial Pest Control Products; SANCO/12116/2012 Rev. 0, 2012 m. rugsėjo mėn.).


title: 2014 m. gegužės 13 d. Komisijos įgyvendinimo reglamentas (ES) Nr. 632/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga flubendiamidas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
14.6.2014

               LT

               Europos Sąjungos oficialusis leidinys

               L 175/1

         KOMISIJOS ĮGYVENDINIMO REGLAMENTAS (ES) Nr. 632/2014
   2014 m. gegužės 13 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga flubendiamidas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal tos direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos flubendiamidui įgyvendintos Komisijos sprendimu 2006/927/EB (3);

               (2)

               pagal Direktyvos 91/414/EEB 6 straipsnio 2 dalį 2006 m. kovo 30 d. Graikija gavo įmonės „Bayer CropScience AG“ paraišką įtraukti veikliąją medžiagą flubendiamidą į Direktyvos 91/414/EEB I priedą. Sprendimu 2006/927/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių bei gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja Graikija 2008 m. rugsėjo 1 d. pateikė vertinimo ataskaitos projektą. Pagal Komisijos reglamento (ES) Nr. 188/2011 (4) 11 straipsnio 6 dalį 2011 m. liepos 14 d. pareiškėjo buvo paprašyta pateikti papildomos informacijos. 2012 m. balandžio mėn. Graikija pateikė papildomų duomenų vertinimą kaip atnaujintą vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. liepos 1 d. Tarnyba pateikė Komisijai išvadas dėl veikliosios medžiagos pesticido flubendiamido keliamos rizikos vertinimo (5). Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2014 m. kovo 20 d. pateikė kaip Komisijos flubendiamido peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra flubendiamido, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti flubendiamidą;

               (6)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (7)

               nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra flubendiamido, registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (8)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (9)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (7) priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga flubendiamidas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2015 m. vasario 28 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos flubendiamido, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip 2014 m. rugpjūčio 31 d. pakartotinai įvertina kiekvieną registruotą augalų apsaugos produktą, kurio sudėtyje flubendiamidas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus, ne vėliau kaip 2016 m. vasario 29 d. iš dalies pakeičia arba panaikina produkto, kurio sudėtyje flubendiamidas yra vienintelė veiklioji medžiaga, registraciją arba

               b)

               iki 2016 m. vasario 29 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą arba patvirtintos, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje flubendiamidas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. rugsėjo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 13 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2006 m. gruodžio 13 d. Komisijos sprendimas 2006/927/EB, kuriuo iš esmės pripažįstamas nuodugniam patikrinimui pateikto dokumentų rinkinio dėl galimo flubendiamido įtraukimo į Tarybos direktyvos 91/414/EEB I priedą išsamumas (OL L 354, 2006 12 14, p. 54).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  EFSA Journal 2013; 11(7):3270. Galima rasti internete adresu www.efsa.europa.eu.

      (6)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Bendrinis pavadinimas
                  Identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Flubendiamidas
                  CAS Nr. 272451–65–7
                  CIPAC Nr. 788

                  3-jodo-N'-(2-mezil-1,1-dimetiletil)-N-{4-[1,2,2,2-tetrafluor-1-(trifluormetil)etil]-o-tolil}ftalamidas

                  ≥ 960 g/kg

                  2014 m. rugsėjo 1 d.

                  2024 m. rugpjūčio 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į flubendiamido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2014 m. kovo 20 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės turi atkreipti ypatingą dėmesį į:

                              a)

                              vandens bestuburiams keliamą riziką;

                              b)

                              galimas liekanas sėjomainos būdu auginamose kultūrose.

                        Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Bendrinis pavadinimas
                     Identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „74

                     Flubendiamidas
                     CAS Nr. 272451–65–7
                     CIPAC Nr. 788

                     3-jodo-N'-(2-mezil-1,1-dimetiletil)-N-{4-[1,2,2,2-tetrafluor-1-(trifluormetil)etil]-o-tolil}ftalamidas

                     ≥ 960 g/kg

                     2014 m. rugsėjo 1 d.

                     2024 m. rugpjūčio 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į flubendiamido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2014 m. kovo 20 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 vandens bestuburiams keliamą riziką;

                                 b)

                                 galimas liekanas sėjomainos būdu auginamose kultūrose.

                           Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. sausio 15 d. Komisijos įgyvendinimo reglamentas (ES) Nr. 22/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga ciflumetofenas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
16.1.2013

               LT

               Europos Sąjungos oficialusis leidinys

               L 11/8

         KOMISIJOS ĮGYVENDINIMO REGLAMENTAS (ES) Nr. 22/2013
   2013 m. sausio 15 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga ciflumetofenas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos ciflumetofenui įvykdytos Komisijos sprendimu 2010/244/ES (3);

               (2)

               pagal Direktyvos 91/414/EEB 6 straipsnio 2 dalį 2009 m. rugsėjo 21 d. Nyderlandai gavo „Otsuka Chemical Co. Ltd“ paraišką įtraukti veikliąją medžiagą ciflumetofeną į Direktyvos 91/414/EEB I priedą. Sprendimu 2010/244/ES patvirtinta, kad dokumentų rinkinys buvo išsamus ir parengtas taip, kad jį galima laikyti iš esmės atitinkančiu Direktyvos 91/414/EEB II ir III prieduose išdėstytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2010 m. lapkričio 12 d.;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2011 m. gruodžio 16 d. Tarnyba pateikė Komisijai veikliosios medžiagos ciflumetofeno (4) keliamos rizikos vertinimo peržiūros išvadas. Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2012 m. lapkričio 20 d. pateikė kaip Komisijos peržiūros ataskaitą dėl ciflumetofeno;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra ciflumetofeno, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti ciflumetofeną;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra ciflumetofeno, registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį ir taikant vienodus principus;

               (9)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (10)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga ciflumetofenas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2013 m. lapkričio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos ciflumetofeno, registracijas.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2013 m. gegužės 31 d. iš naujo įvertina kiekvieną registruotą augalų apsaugos produktą, kurio sudėtyje ciflumetofenas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip iki 2014 m. lapkričio 30 d. iš dalies pakeičia arba panaikina produkto, kurio sudėtyje ciflumetofenas yra vienintelė veiklioji medžiaga, registraciją arba

               b)

               iki 2014 m. lapkričio 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje ciflumetofenas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. birželio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 15 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 107, 2010 4 29, p. 22.

      (4)  EFSA Journal (EMST leidinys), 2012 m.; 10(1):2504. Galima rasti internete adresu www.efsa.europa.eu.

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      PRIEDAS I

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo termino pabaiga

                  Konkrečios nuostatos

                  Ciflumetofenas
                  CAS Nr. 400882–07–7
                  CIPAC Nr. 721

                  2-metoksietil (RS)-2-(4-tert-butilfenil)-2-cian-3-okso-3-(α,α,α-trifluor-o-tolil)propionatas

                  ≥ 975 g/kg (racematas)

                  2013 m. birželio 1 d.

                  2023 m. gegužės 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į ciflumetofeno peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį turi skirti:

                              —

                              su medžiaga dirbančių asmenų ir darbuotojų saugai;

                              —

                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                              —

                              geriamo vandens apsaugai;

                              —

                              vandens organizmams keliamai rizikai.

                        Naudojimo sąlygose prireikus nurodomos rizikos mažinimo priemonės.
                  Pranešėjas pateikia patvirtinamąją informaciją, susijusią su:

                              a)

                              galimu metabolito B3 (2-(trifluormetil) benzamido) mutageniniu potencialu, kai taikant tinkamą tyrimų protokolą nustatoma, kad in vitro sąlygomis pastebėtas poveikis in vivo sąlygomis nėra aktualus;

                              b)

                              papildoma informacija, reikalinga B3 ūmaus poveikio etaloninei dozei (angl. ArfD) nustatyti;

                              c)

                              tolesniais vandens stuburinių ekotoksikologiniais tyrimais ir vertinimais, apimančiais visą jų gyvenimo ciklą.

                        Šią informaciją pareiškėjas Komisijai, valstybėms narėms ir Tarnybai pateikia iki 2015 m. gegužės 31 d.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo termino pabaiga

                     Konkrečios nuostatos

                     „31

                     Ciflumetofenas
                     CAS Nr. 400882–07–7
                     CIPAC Nr. 721

                        2-metoksietil (RS)-2-(4-tert-butilfenil)-2-cian-3-okso-3-(α,α,α-trifluor-o-tolil)propionatas

                     ≥ 975 g/kg (racematas)

                     2013 m. birželio 1 d.

                     2023 m. gegužės 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į ciflumetofeno peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį turi skirti:

                                 —

                                 su medžiaga dirbančių asmenų ir darbuotojų saugai;

                                 —

                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                                 —

                                 geriamo vandens apsaugai;

                                 —

                                 vandens organizmams keliamai rizikai.

                           Naudojimo sąlygose turi būti nurodyta prireikus naudoti rizikos mažinimo priemones, pavyzdžiui, asmens apsaugos priemones.
                     Pranešėjas pateikia patvirtinamąją informaciją, susijusią su:

                                 a)

                                 galimu metabolito B3 (2-(trifluormetil) benzamido) mutageniniu potencialu, kai taikant tinkamą tyrimų protokolą (in vivo„Comet“ analizę) nustatoma, kad in vitro sąlygomis pastebėtas poveikis in vivo sąlygomis nėra aktualus;

                                 b)

                                 papildoma informacija, reikalinga B3 ūmaus poveikio etaloninei dozei (angl. ArfD) nustatyti;

                                 c)

                                 tolesniais vandens stuburinių ekotoksikologiniais tyrimais ir vertinimais, apimančiais visą jų gyvenimo ciklą.

                           Šią informaciją pareiškėjas Komisijai, valstybėms narėms ir Tarnybai pateikia iki 2015 m. gegužės 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2014 m. vasario 13 d. Komisijos įgyvendinimo reglamentas (ES) Nr. 141/2014, kuriuo dėl veikliosios medžiagos augalinių aliejų / gvazdikų aliejaus patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
14.2.2014

               LT

               Europos Sąjungos oficialusis leidinys

               L 44/40

      KOMISIJOS ĮGYVENDINIMO REGLAMENTAS (ES) Nr. 141/2014
   2014 m. vasario 13 d.
   kuriuo dėl veikliosios medžiagos augalinių aliejų / gvazdikų aliejaus patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą ir 78 straipsnio 2 dalį,
   kadangi:

               (1)

               veiklioji medžiaga augaliniai aliejai / gvazdikų aliejus buvo įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) pagal Komisijos reglamento (EB) Nr. 2229/2004 (4) 24b straipsnyje nustatytą tvarką. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į Komisijos įgyvendinimo reglamento (ES) Nr. 540/2011 (5) priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2011 m. gruodžio 16 d. pateikė Komisijai savo nuomonę dėl augalinių aliejų / gvazdikų aliejaus peržiūros ataskaitos projekto (6). Tarnyba savo nuomonę dėl augalinių aliejų / gvazdikų aliejaus pateikė pareiškėjui. Komisija paragino pareiškėją pateikti pastabų dėl augalinių aliejų / gvazdikų aliejaus peržiūros ataskaitos projekto. Peržiūros ataskaitos projektą ir Tarnybos nuomonę valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2013 m. gruodžio 13 d. pateikė kaip Komisijos augalinių aliejų / gvazdikų aliejaus peržiūros ataskaitą;

               (3)

               patvirtinta, kad veiklioji medžiaga augaliniai aliejai / gvazdikų aliejus turi būti laikoma patvirtinta pagal Reglamentą (EB) Nr. 1107/2009;

               (4)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti patvirtinimo sąlygas. Visų pirma tikslinga paprašyti papildomos patvirtinamosios informacijos;

               (5)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (6)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra augalinių aliejų / gvazdikų aliejaus, registracijai iš dalies pakeisti arba panaikinti;

               (7)

               tais atvejais, kai valstybės narės augalų apsaugos produktams, kurių sudėtyje yra augalinių aliejų / gvazdikų aliejaus, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip aštuoniolika mėnesių po šio reglamento įsigaliojimo;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus iki 2014 m. rugsėjo 6 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos augalinių aliejų / gvazdikų aliejaus, registraciją.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2015 m. rugsėjo 6 d.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 13 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).

      (4)  2004 m. gruodžio 3 d. Komisijos reglamentas (EB) Nr. 2229/2004, nustatantis tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (OL L 379, 2004 12 24, p. 13).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (6)  Conclusion on the peer review of the pesticide risk assessment of the active substance plant oils/clove oil. EFSA Journal 2012;10(1):2506. [43 pp.] doi:10.2903/j.efsa.2012.2506. Pateikta internete adresu: www.efsa.europa.eu/efsajournal

      PRIEDAS
      Įgyvendinimo reglamento (ES) Nr. 540/2011 priedo A dalies 241 eilutėje veikliosios medžiagos augalinių aliejų / gvazdikų aliejaus įrašas pakeičiamas taip:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „241

                     Augaliniai aliejai / gvazdikų aliejus
                     Cas Nr. 84961-50-2 (gvazdikų aliejus)
                     97-53-0 (eugenolis – pagrindinė sudedamoji dalis)
                     CIPAC Nr. 906

                     Gvazdikų aliejus yra sudėtinis cheminių medžiagų mišinys.
                     Pagrindinė sudedamoji dalis yra eugenolis.

                     ≥ 800 g/kg
                     Svarbios priemaišos: didžiausia metileugenolio koncentracija techninėje medžiagoje – 0,1 %.

                     2009 m. rugsėjo 1 d.

                     2019 m. rugpjūčio 31 d.

                     A   DALIS
                     Leidžiama naudoti tik uždarose patalpose kaip fungicidą ir baktericidą po derliaus nuėmimo.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į gvazdikų aliejaus peržiūros ataskaitos (SANCO/2622/2008), kurią baigė rengti Maisto grandinės ir gyvūnų sveikatos nuolatinis komitetas, išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria operatorių ir darbuotojų saugai ir užtikrina, kad naudojimo sąlygose prireikus būtų nurodytas reikalavimas naudoti tinkamas asmens apsaugos priemones.
                     Pranešėjas pateikia patvirtinamosios informacijos apie:

                                 a)

                                 technines specifikacijas;

                                 b)

                                 duomenis, gautus palyginus augalinių aliejų / gvazdikų aliejaus, eugenolio ir metileugenolio poveikį natūraliomis sąlygomis su augalinių aliejų / gvazdikų aliejaus poveikiu naudojant jį kaip augalų apsaugos produktą. Šie duomenys apima poveikį žmonėms.

                           Šią informaciją pareiškėjas Komisijai, valstybėms narėms ir Tarnybai pateikia iki 2016 m. balandžio 30 d.“


title: 2011 m. balandžio 8 d. Komisijos įgyvendinimo reglamentas (ES) Nr. 342/2011, kuriuo iš dalies keičiamas Reglamento (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai, II priedas  Tekstas svarbus EEE

text:
9.4.2011

               LT

               Europos Sąjungos oficialusis leidinys

               L 96/10

         KOMISIJOS ĮGYVENDINIMO REGLAMENTAS (ES) Nr. 342/2011
   2011 m. balandžio 8 d.
   kuriuo iš dalies keičiamas Reglamento (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai, II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą ir 8 straipsnio 4 punktą,
   kadangi:

               (1)

               Komisijos reglamente (ES) Nr. 206/2010 (2) nustatyti veterinarijos sertifikatų reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Šiame reglamente taip pat nustatyti trečiųjų šalių, teritorijų ar jų dalių, iš kurių į Sąjungą galima įvežti šias siuntas, sąrašai.

               (2)

               Reglamente (ES) Nr. 206/2010 nustatyta, kad žmonėms vartoti skirtos šviežios mėsos siuntos į Sąjungą gali būti importuojamos tik jeigu jos yra iš to reglamento II priedo 1 dalyje nurodytų trečiųjų šalių, teritorijų ar jų dalių, dėl kurių pateiktas veterinarijos sertifikato pavyzdys, skirtas atitinkamai toje dalyje nurodytai siuntai.

               (3)

               2011 m. vasario 25 d. Pietų Afrika pranešė Pasaulio gyvūnų sveikatos organizacijai (OIE) apie snukio ir nagų ligos protrūkius. Kadangi nebuvo klinikinių ligos požymių, 2011 m. vasario 11 d. protrūkiai buvo patvirtinti atlikus serologinį tyrimą.

               (4)

               Remiantis pranešimu protrūkiai buvo nustatyti dviejuose kaimyniniuose rajonuose, esančiuose KwaZulu-Natal provincijos šiaurės rytuose. Šie rajonai yra Pietų Afrikos teritorijų dalys, iš kurių leidžiama į Sąjungą eksportuoti šviežią kanopinių mėsą be kaulų ir brandintą mėsą. Šios teritorijos išvardytos Reglamento (ES) Nr. 206/2010 II priedo 1 dalyje.

               (5)

               Dėl snukio ir nagų ligos patekimo pavojaus į Sąjungą importuojant ligai neatsparių rūšių gyvūnų šviežią mėsą ir neturint garantijų, kuriomis leidžiama Pietų Afriką skirstyti į regionus, leidimas eksportuoti į Sąjungą tokią šviežią mėsą neturėtų būti toliau taikomas. Todėl Pietų Afrikai skirtas įrašas Reglamento (EB) Nr. 206/2010 II priedo 1 dalyje turėtų būti atitinkamai iš dalies pakeistas.

               (6)

               Todėl Reglamento (EB) Nr. 206/2010 II priedas turėtų būti atitinkamai iš dalies pakeistas.

               (7)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 206/2010 II priedo I dalyje Pietų Afrikai skirtas įrašas pakeičiamas taip:

                  „ZA – Pietų Afrika

                  ZA-0

                  Visa šalies teritorija

                  EQU, EQW

                  ZA-1

                  Visa šalies teritorija, išskyrus:

                              —

                              snukio ir nagų ligos kontrolės teritorijos dalį, esančią Mpumalanga ir šiaurės provincijų veterinariniuose regionuose, Natal veterinarinio regiono Ingwavuma rajone ir pasienio zonoje prie Botsvanos į rytus nuo 28° ilgumos, ir

                              —

                              KwaZulu-Natal provincijos Camperdown rajoną

                  BOV, OVI, RUF, RUW

                  F

                  1

                  2011 m. vasario 11 d.“

   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 8 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 73, 2010 3 20, p. 1.


title: 2014 m. gruodžio 15 d. Komisijos įgyvendinimo reglamentas (ES) Nr. 1330/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga meptildinokapas ir iš dalies keičiamas Įgyvendinimo reglamento (ES) Nr. 540/2011 priedas  Tekstas svarbus EEE

text:
16.12.2014

               LT

               Europos Sąjungos oficialusis leidinys

               L 359/85

         KOMISIJOS ĮGYVENDINIMO REGLAMENTAS (ES) Nr. 1330/2014
   2014 m. gruodžio 15 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga meptildinokapas ir iš dalies keičiamas Įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal tos direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Meptildinokapui taikomos Reglamento (EB) Nr. 1107/2009 80 straipsnio 1 dalies a punkto sąlygos įgyvendintos Komisijos sprendimu 2006/589/EB (3);

               (2)

               pagal Direktyvos 91/414/EEB 6 straipsnio 2 dalį 2005 m. rugpjūčio 12 d. Jungtinė Karalystė gavo bendrovės „Dow AgroSciences“ paraišką įtraukti veikliąją medžiagą meptildinokapą į Direktyvos 91/414/EEB I priedą. Sprendimu 2006/589/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja Jungtinė Karalystė 2006 m. spalio 25 d. pateikė vertinimo ataskaitos projektą. Pagal Komisijos reglamento (ES) Nr. 188/2011 (4) 11 straipsnio 6 dalį 2011 m. gegužės 17 d. pareiškėjo buvo paprašyta pateikti papildomos informacijos. 2012 m. rugpjūčio 10 d. Jungtinė Karalystė pateikė papildomų duomenų vertinimą kaip atnaujintą vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. lapkričio 26 d. Tarnyba pateikė Komisijai veikliosios medžiagos meptildinokapo keliamos pesticidų rizikos vertinimo išvadas (5). Vertinimo ataskaitos projektą ir Tarnybos išvadas valstybės narės ir Komisija peržiūrėjo Augalų, gyvūnų, maisto ir pašarų nuolatiniame komitete ir 2014 m. spalio 10 d. pateikė kaip Komisijos meptildinokapo peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra meptildinokapo, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma, dėl naudojimo paskirčių, kurios buvo ištirtos ir išsamiai pateiktos Komisijos peržiūros ataskaitoje. Todėl tikslinga patvirtinti meptildinokapą;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma, reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               nepažeidžiant Reglamente (EB) Nr. 1107/2009 nustatytų prievolių, atsiradusių patvirtinus medžiagą, ir atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Po medžiagos patvirtinimo valstybėms narėms turėtų būti nustatytas šešių mėnesių laikotarpis augalų apsaugos produktų, kurių sudėtyje yra meptildinokapo, registracijai peržiūrėti. Valstybės narės turėtų atitinkamai iš dalies keisti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma, pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas tos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (7) priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga meptildinokapas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2015 m. rugsėjo 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos meptildinokapo, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės iš naujo įvertina kiekvieną registruotą augalų apsaugos produktą, kurio sudėtyje meptildinokapas yra vienintelė veiklioji medžiaga arba viena iš keleto veikliųjų medžiagų, kurios visos buvo įtrauktos į Įgyvendinimo reglamento (ES) Nr. 540/2011 priedą ne vėliau kaip iki 2015 m. kovo 31 d., pagal vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei reikia, iš dalies keičia arba panaikina produkto, kurio sudėtyje meptildinokapas yra vienintelė veiklioji medžiaga, registraciją ne vėliau kaip iki 2016 m. rugsėjo 30 d., arba

               b)

               iki 2016 m. rugsėjo 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą arba patvirtintos, pasirinkdamos vėliausią datą, prireikus iš dalies keičia arba panaikina produkto, kurio sudėtyje meptildinokapas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. balandžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 15 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2006 m. rugpjūčio 31 d. Komisijos sprendimas 2006/589/EB, kuriuo iš esmės pripažįstamas nuodugniam patikrinimui pateikto dokumentų rinkinio dėl galimo aviglicino HCl, mandipropamido ir meptildinokapo įtraukimo į Tarybos direktyvos 91/414/EEB I priedą išsamumas (OL L 240, 2006 9 2, p. 9).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  EFSA Journal 2014;12(1):3473. Adresas internete: www.efsa.europa.eu

      (6)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Meptildinokapas
                  CAS Nr. 6119–92–2
                  CIPAC Nr. 811

                  75–100 % (RS)-2-(1-metilheptil)-4,6-dinitrofenil krotonato ir 25–0 % (RS)-2-(1-metilheptil)-4,6-dinitrofenil izokrotonato mišinys

                  ≥ 900 g/kg (trans- ir cis-izomerų mišinys nustatytu koncentracijos santykiu nuo 25:1 iki 20:1)
                  Svarbios priemaišos:
                  2,6-dinitro-4-[(4RS)-oktan-4- il]fenil (2E/Z)-but-2-enoatas
                  didžiausias kiekis 0,4 g/kg

                  2015 m. balandžio 1 d.

                  2025 m. kovo 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į metildinokapo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2014 m. gegužės  6 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              a)

                              operatoriams keliamai rizikai;

                              b)

                              vandens bestuburiams keliamai rizikai.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją, susijusią su:

                              a)

                              metabolitų (3RS)-3-(2-hidroksi-3,5-dinitro-fenil)-butano rūgšties (X103317) ir (2RS)-2-(2-hidroksi-3,5-dinitro-fenil)-propiono rūgšties (X12335709) poveikio gruntiniams vandenims vertinimu;

                              b)

                              galimu izomerų mišinio preferencinio nykimo ir (arba) jų paskirties keitimo poveikiu darbuotojų ir vartotojų rizikos vertinimui ir aplinkai.

                        a punkte nustatytą informaciją pareiškėjas Komisijai, valstybėms narėms ir Tarnybai pateikia iki 2017 m. kovo 31 d., o b punkte nustatytą informaciją – per dvejus metus nuo Komisijos specialių gairių priėmimo.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, Identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „80

                     Meptildinokapas
                     CAS Nr. 6119–92–2
                     CIPAC Nr. 811

                     75–100 % (RS)-2-(1-metilheptil)-4,6-dinitrofenil krotonato ir 25 – 0 % (RS)-2-(1-metilheptil)-4,6-dinitrofenil izokrotonato mišinys

                     ≥ 900 g/kg (trans- ir cis-izomerų mišinys nustatytu koncentracijos santykiu nuo 25:1 iki 20:1)
                     Svarbios priemaišos:
                     2,6-dinitro-4-[(4RS)-oktan-4- il]fenil (2E/Z)-but-2-enoatas
                     didžiausias kiekis 0,4 g/kg

                     2015 m. balandžio 1 d.

                     2015 m. kovo 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į meptildinokapo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2014 m. gegužės 16 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 operatoriams keliamai rizikai;

                                 b)

                                 vandens bestuburiams keliamai rizikai.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su:

                                 a)

                                 metabolitų (3RS)-3-(2-hidroksi-3,5-dinitro-fenil)-butano rūgšties (X103317) ir (2RS)-2-(2-hidroksi-3,5-dinitro-fenil)-propiono rūgšties (X12335709) poveikio gruntiniams vandenims vertinimu;

                                 b)

                                 galimu izomerų mišinio preferencinio nykimo ir (arba) jų paskirties keitimo poveikiu darbuotojų ir vartotojų rizikos vertinimui ir aplinkai.

                           a punkte nustatytą informaciją pareiškėjas Komisijai, valstybėms narėms ir Tarnybai pateikia iki 2017 m. kovo 31 d., o b punkte nustatytą informaciją – per dvejus metus nuo Komisijos specialių gairių priėmimo.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2012 m. vasario 14 d. Komisijos įgyvendinimo reglamentas (ES) Nr. 126/2012, kuriuo iš dalies keičiamos Reglamento (EB) Nr. 889/2008 nuostatos dėl patvirtinamųjų dokumentų ir Reglamento (EB) Nr. 1235/2008 nuostatos dėl ekologiškų produktų importo iš Jungtinių Amerikos Valstijų  Tekstas svarbus EEE

text:
15.2.2012

               LT

               Europos Sąjungos oficialusis leidinys

               L 41/5

         KOMISIJOS ĮGYVENDINIMO REGLAMENTAS (ES) Nr. 126/2012
   2012 m. vasario 14 d.
   kuriuo iš dalies keičiamos Reglamento (EB) Nr. 889/2008 nuostatos dėl patvirtinamųjų dokumentų ir Reglamento (EB) Nr. 1235/2008 nuostatos dėl ekologiškų produktų importo iš Jungtinių Amerikos Valstijų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 33 straipsnio 2 dalį, 33 straipsnio 3 dalį ir 38 straipsnio c ir d punktus,
   kadangi:

               (1)

               pagal Reglamento (EB) Nr. 834/2007 29 straipsnio 1 dalį kontrolės institucijos ir įstaigos kontroliuojamiems ūkio subjektams turi pateikti patvirtinamuosius dokumentus;

               (2)

               pagal Reglamento (EB) Nr. 834/2007 28 straipsnio 1 dalį ūkio subjektų, eksportuojančių produktus, pagamintus pagal minėtame reglamente išdėstytas gamybos taisykles, įmonės turi būti įtrauktos į to reglamento 27 straipsnyje nurodytą kontrolės sistemą;

               (3)

               pagal minėtą kontrolės sistemą ir atsižvelgdamos į Reglamento (EB) Nr. 834/2007 14 straipsnio 1 dalies e punkte ir 2008 m. rugsėjo 5 d. Komisijos reglamento (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (2), 24 straipsnyje nustatytas gamybos taisykles šiuo metu kontrolės institucijos ir įstaigos tikrina ūkio subjekto įrašus apie galvijus, įskaitant su veterinariniu gydymu ir antibiotikų naudojimu susijusius įrašus. Atsižvelgiant į šį konkretų kontrolės sistemos taikymą ir į Sąjungos galvijų augintojų, taikančių ekologiškus auginimo būdus, interesus, derėtų užtikrinti, kad tam tikri auginimo metodai, kuriuos taikant antibiotikai nenaudojami, būtų identifikuoti, jei tokio identifikavimo prašo ūkio subjektas. Taip pat, siekiant palengvinti Jungtinių Amerikos Valstijų patekimą į rinką, reikia tinkamos informacijos apie gamybos metodo ypatumus. Tokius ypatumus reikėtų patvirtinti papildomais patvirtinamaisiais dokumentais, pagal Reglamento (EB) Nr. 834/2007 29 straipsnį teikiamais su patvirtinamaisiais dokumentais, Reglamento (EB) Nr. 889/2008 68 straipsnyje;

               (4)

               šiuo metu, vadovaujantis 2008 m. gruodžio 8 d. Komisijos reglamento (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (3), 19 straipsnyje nustatytomis pereinamojo laikotarpio taisyklėmis, Sąjungos rinkoje prekiaujama tam tikrais iš Jungtinių Valstijų importuojamais žemės ūkio produktais. Jungtinės Valstijos pateikė Komisijai prašymą įtraukti jas į Reglamento (EB) Nr. 1235/2008 7 straipsnyje numatytą sąrašą. Jos pateikė minėto reglamento 7 ir 8 straipsniuose nurodytą informaciją. Išnagrinėjus minėtą informaciją ir po to surengus diskusijas su Jungtinių Valstijų valdžios institucijomis padaryta išvada, kad toje šalyje galiojančios ekologinių žemės ūkio produktų gamybos ir kontrolės taisyklės lygiavertės Reglamente (EB) Nr. 834/2007 nustatytoms taisyklėms. Komisija, remdamasi Reglamento (EB) Nr. 834/2007 33 straipsnio 2 dalimi, atliko patikras vietoje, siekdama nustatyti, kaip Jungtinėse Valstijose faktiškai taikomos gamybos taisyklės ir vykdoma kontrolė, ir nustatė, kad reikalavimai įgyvendinami tinkamai. Taigi, Jungtinės Valstijos turėtų būti įtrauktos į Reglamento (EB) Nr. 1235/2008 III priedo sąrašą;

               (5)

               Reglamento (EB) Nr. 1235/2008 IV priede nurodytas lygiavertiškumo nustatymo tikslais sudarytas kontrolės įstaigų ir institucijų, kurios yra kompetentingos vykdyti kontrolę ir išduoti sertifikatus trečiosiose šalyse, sąrašas. Įtraukus Jungtines Valstijas į minėto reglamento III priedą, atitinkamas Jungtinių Valstijų kontrolės įstaigas ir institucijas iš IV priedo reikėtų išbraukti, jeigu jos kontroliuoja gamybą Jungtinėse Valstijose;

               (6)

               todėl reglamentus (EB) Nr. 889/2008 ir (EB) Nr. 1235/2008 reikėtų atitinkamai iš dalies pakeisti;

               (7)

               šiame reglamente nustatytos priemonės atitinka Ekologinės gamybos reguliavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 889/2008 iš dalies keičiamas taip:

               1)

               63 straipsnio 1 dalyje pridedamas toks d punktas:

                           „d)

                           naudojamo gamybos metodo ypatumus, jei ūkio subjektas ketina prašyti patvirtinamųjų dokumentų pagal 68 straipsnio 2 dalį.“

               2)

               68 straipsnis pakeičiamas taip:
               „68 straipsnis
               Patvirtinamieji dokumentai
               1.   Taikant Reglamento (EB) Nr. 834/2007 29 straipsnio 1 dalį, kontrolės institucijos ir įstaigos naudoja šio reglamento XII priede pateiktą patvirtinamųjų dokumentų pavyzdį.
               2.   Jei 1-oje dalyje nurodytų kontrolės institucijų ir įstaigų kontroliuojamas ūkio subjektas, per minėtų kontrolės institucijų ar įstaigų nurodytą laikotarpį to paprašo, naudodamosi XIIa priede nurodytu pavyzdžiu, kontrolės institucijos ir įstaigos turi pateikti papildomus patvirtinamuosius dokumentus, kuriais tvirtinami gamybos metodo ypatumai.
               Prašymuose pateikti papildomus patvirtinamuosius dokumentus XIIa priede nurodyto pavyzdžio 2 laukelyje turi būti atitinkamas įrašas, įtrauktas į XIIb priedo sąrašą.“

               3)

               XII priedo pavadinime nuoroda į „68 straipsnį“ keičiama nuoroda į „68 straipsnio 1 dalį“.

               4)

               Įterpiami XIIa ir XIIb priedai, kaip išdėstyta šio reglamento I priede.

         2 straipsnis
   Reglamento (EB) Nr. 1235/2008 III ir IV priedai iš dalies keičiami pagal šio reglamento II priedą.
   3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. birželio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 14 d.

            Komisijos vardu

            Pirmininkas

         José Manuel BARROSO

      (1)  OL L 189, 2007 7 20, p. 1.

      (2)  OL L 250, 2008 9 18, p. 1.

      (3)  OL L 334, 2008 12 12, p. 25.

      I PRIEDAS
      „
            XIIa PRIEDAS

               Papildomų patvirtinamųjų dokumentų, skirtų ūkio subjektui pagal Reglamento (EB) Nr. 834/2007 29 straipsnio 1 dalį, pavyzdys, minimas šio reglamento 68 straipsnio 2 dalyje

            XIIb PRIEDAS
            68 straipsnio 2 dalies antrojoje pastraipoje nurodytas įrašas:
            —   bulgarų kalba: Животински продукти, произведени без използване на антибиотици
            —   ispanų kalba: Productos animales producidos sin utilizar antibióticos
            —   čekų kalba: Živočišné produkty vyprodukované bez použití antibiotik
            —   danų kalba: Animalske produkter, der er produceret uden brug af antibiotika
            —   vokiečių kalba: Ohne Anwendung von Antibiotika erzeugte tierische Erzeugnisse
            —   estų kalba: Loomsed tooted, mille tootmisel ei ole kasutatud antibiootikume
            —   graikų kalba: Ζωικά προϊόντα που παράγονται χωρίς τη χρήση αντιβιοτικών
            —   anglų kalba: Animal products produced without the use of antibiotics
            —   prancūzų kalba: produits animaux obtenus sans recourir aux antibiotiques
            —   italų kalba: Prodotti animali ottenuti senza l'uso di antibiotici
            —   latvių kalba: Dzīvnieku izcelsmes produkti, kuru ražošanā nav izmantotas antibiotikas
            —   lietuvių kalba: nenaudojant antibiotikų pagaminti gyvūniniai produktai
            —   vengrų kalba: Antibiotikumok alkalmazása nélkül előállított állati eredetű termékek
            —   maltiečių kalba: Il-prodotti tal-annimali prodotti mingħajr l-użu tal-antibijotiċi
            —   olandų kalba: Zonder het gebruik van antibiotica geproduceerde dierlijke producten
            —   lenkų kalba: Produkty zwierzęce wytwarzane bez użycia antybiotyków
            —   portugalų kalba: Produtos de origem animal produzidos sem utilização de antibióticos
            —   rumunų kalba: Produse de origine animală obținute a se recurge la antibiotice
            —   slovakų kalba: Výrobky živočíšneho pôvodu vyrobené bez použitia antibiotík
            —   slovėnų kalba: Živalski proizvodi, proizvedeni brez uporabe antibiotikov
            —   suomių kalba: Eläintuotteet, joiden tuotannossa ei ole käytetty antibiootteja
            —   švedų kalba: Animaliska produkter som produceras utan antibiotika
         “

      II PRIEDAS

         Reglamento (EB) Nr. 1235/2008 III ir IV priedų pakeitimai

                  1)

                  III priede įrašomas toks naujas tekstas:
                  „JUNGTINĖS AMERIKOS VALSTIJOS
                  1.   Produktų kategorijos:

                              a)

                              gyvi arba neperdirbti žemės ūkio produktai ir augalinė dauginamoji medžiaga bei auginti skirtos sėklos, išskyrus akvakultūros produktus, su sąlyga, kad obuolių ir kriaušių atveju importuojant pateikiamas specialus susijusios kontrolės įstaigos ar institucijos išduotas sertifikatas, kad auginimo metu nebuvo apdorota antibiotikais, siekiant išvengti bakterinės degligės (pavyzdžiui, tetraciklinu ar streptomicinu);

                              b)

                              maistui ar pašarui skirti perdirbti žemės ūkio produktai, išskyrus perdirbtus akvakultūros produktus, su sąlyga, kad perdirbtų obuolių ir kriaušių atveju importuojant pateikiamas specialus susijusios kontrolės įstaigos ar institucijos išduotas sertifikatas, kad auginimo metu nebuvo apdorota antibiotikais, siekiant išvengti bakterinės degligės (pavyzdžiui, tetraciklinu ar streptomicinu).

                        2.   Kilmė: Jungtinėse Valstijose užauginti arba laikantis JAV teisės aktų į Jungtines Valstijas importuoti 1 dalies a ir b punktuose nurodytų kategorijų produktai ir ekologiškai užaugintos 1 dalies b punkte nurodytos kategorijos produktų sudedamosios dalys.
                  3.   Gamybos standartai: Organic Foods Production Act of 1990 (7 U.S.C. 6501 et seq.), National Organic Program (7 CFR 205).
                  4.   Kompetentingos institucijos: United States Department of Agriculture (USDA), Agricultural Marketing Service (AMS), www.usda.gov.
                  5.   Kontrolės įstaigos ir institucijos:

                              —

                              A Bee Organic, www.abeeorganic.com

                              —

                              Agricultural Services Certified Organic, www.ascorganic.com/

                              —

                              Baystate Organic Certifiers, www.baystateorganic.org

                              —

                              BCS – Oko Garantie GmbH, www.bcs-oeko.com/en_index.html

                              —

                              BioAgriCert, www.bioagricert.org/English/index.php

                              —

                              CCOF Certification Services, www.ccof.org

                              —

                              Colorado Department of Agriculture, www.colorado.gov

                              —

                              Control Union Certifications, www.skalint.com

                              —

                              Department of Plant Industry, www.clemson.edu/public/regulatory/plant_industry/organic_certification/

                              —

                              Ecocert S.A., www.ecocert.com

                              —

                              Georgia Crop Improvement Association, Inc., www.certifiedseed.org

                              —

                              Global Culture, www.globalculture.us

                              —

                              Global Organic Alliance, Inc., www.goa-online.org

                              —

                              Global Organic Certification Services, www.globalorganicservices.com

                              —

                              Idaho State Department of Agriculture, www.agri.idaho.gov/Categories/PlantsInsects/Organic/indexOrganicHome.php

                              —

                              Indiana Certified Organic LLC, www.indianacertifiedorganic.com

                              —

                              International Certification Services, Inc., www.ics-intl.com

                              —

                              Iowa Department of Agriculture and Land Stewardship, www.agriculture.state.ia.us

                              —

                              Kentucky Department of Agriculture, www.kyagr.com/marketing/plantmktg/organic/index.htm

                              —

                              LACON GmbH, www.lacon-institut.com

                              —

                              Louisiana Department of Agriculture and Forestry, www.ldaf.state.la.us/portal/DesktopModules/BrowseBy/portal/Offices/AgriculturalEnvironmentalSciences/PesticidesEnvironmentalPrograms/OrganicCertificationPrograms/tabid/435/Default.aspx

                              —

                              Marin County, www.co.marin.ca.us/depts/ag/main/moca.cfm

                              —

                              Maryland Department of Agriculture, www.mda.state.md.us/md_products/certified_md_organic_farms/index.php

                              —

                              Mayacert S.A., www.mayacert.com

                              —

                              Midwest Organic Services Association, Inc., www.mosaorganic.org

                              —

                              Minnesota Crop Improvement Association, www.mncia.org

                              —

                              MOFGA Certification Services, LLC, www.mofga.org/

                              —

                              Montana Department of Agriculture, www.agr.mt.gov.organic/Program.asp

                              —

                              Monterey County Certified Organic, www.ag.co.monterey.ca.us/pages/organics.

                              —

                              Natural Food Certifiers, www.nfccertification.com

                              —

                              Nature’s International Certification Services, www.naturesinternational.com/

                              —

                              Nevada State Department of Agriculture, http://www.agri.state.nv.us

                              —

                              New Hampshire Department of Agriculture, Division of Regulatory Services,http://agriculture.nh.gov/divisions/markets/organic_certification.htm

                              —

                              New Jersey Department of Agriculture, www.state.nj.us/agriculture/

                              —

                              New Mexico Department of Agriculture, Organic Program, http://nmdaweb.nmsu.edu/organics-program/Organic%20Program.html

                              —

                              NOFA—New York Certified Organic, LLC, http://www.nofany.org

                              —

                              Ohio Ecological Food and Farm Association, www.oeffa.org

                              —

                              OIA North America, LLC, www.oianorth.com

                              —

                              Oklahoma Department of Agriculture, www.oda.state.ok.us

                              —

                              OneCert, www.onecert.com

                              —

                              Oregon Department of Agriculture, www.oregon.gov/ODA/CID

                              —

                              Oregon Tilth Certified Organic, www.tilth.org

                              —

                              Organic Certifiers, Inc., http://www.organiccertifiers.com

                              —

                              Organic Crop Improvement Association, www.ocia.org

                              —

                              Organic National & International Certifiers (ON&IC), http://www.on-ic.com

                              —

                              Organizacion Internacional Agropecuraria, www.oia.com.ar

                              —

                              Pennsylvania Certified Organic, www.paorganic.org

                              —

                              Primuslabs.com, www.primuslabs.com

                              —

                              Pro-Cert Organic Systems, Ltd., www.pro-cert.org

                              —

                              Quality Assurance International, www.qai-inc.com

                              —

                              Quality Certification Services, www.QCSinfo.org

                              —

                              Rhode Island Department of Environmental Management, www.dem.ri.gov/programs/bnatres/agricult/orgcert.htm

                              —

                              Scientific Certification Systems, www.SCScertified.com

                              —

                              Stellar Certification Services, Inc., http://demeter-usa.org/

                              —

                              Texas Department of Agriculture, www.agr.state.tx.us

                              —

                              Utah Department of Agriculture, http://ag.utah.gov/divisions/plant/organic/index.html

                              —

                              Vermont Organic Farmers, LLC, http://www.nofavt.org

                              —

                              Washington State Department of Agriculture, http://agr.wa.gov/FoodAnimal?Organic/default.htm

                              —

                              Yolo County Department of Agriculture, www.yolocounty.org/Index.aspx?page=501

                        6.   Sertifikatus išduodančios įstaigos ir institucijos: kaip nurodyta 5 punkte.
                  7.   Įtraukimo laikotarpis: iki 2015 m. birželio 30 d.“

                  2)

                  IV priedas iš dalies keičiamas taip:

                              a)

                              prie „California Certified Organic Farmers“ išbraukiama eilutė, susijusi su trečiąja šalimi „JAV“, ir 3 punkto kodas „US-BIO-105“;

                              b)

                              prie „Organic Certifiers“ išbraukiama eilutė, susijusi su trečiąja šalimi „JAV“, ir 3 punkto kodas „US-BIO-106“;

                              c)

                              prie „International Certification Services, Inc.“ išbraukiama eilutė, susijusi su trečiąja šalimi „JAV“, ir 3 punkto kodas „US-BIO-111“;

                              d)

                              prie „Quality Assurance International“ išbraukiama eilutė, susijusi su trečiąja šalimi „JAV“, ir 3 punkto kodas „US-BIO-113“;

                              e)

                              išbraukiamas visas įrašas „Oregon Tilth“;

                              f)

                              prie „Organic Crop Improvement Association“ išbraukiama eilutė, susijusi su trečiąja šalimi „JAV“, ir 3 punkto kodas „US-BIO-120“;

                              g)

                              išbraukiamas visas įrašas „Washington State Department of Agriculture“.